|  |  |  |
| --- | --- | --- |
| **Elem tartalma: A tékozló fiú (kistábor)** | | Kategória: színdarab |
| Szerző(k): Katus Rebeka, Tápiómenti Nagyboldogasszony Közösség  Jelöld be a szerkesztő(k) opciót! (lenyíló lista) | | Esemény: Tábor |
| Kapcsolódó téma: Szentmise | Kapcsolódó előadás: Misztérium kapujában | |
| Régió: Tápió | Település: Sülysáp | Időpont: 2014.07. |

Kapcsolódó anyagok:

Törzsanyag:

1.előadás (A tékozló fiú Lk,15,11-32)

**János:** Jó újra találkozni veletek. Mondtam én, hogy mindig figyelek rátok. Tudjátok, Jézus is mindig figyelt ránk. Egyszer például, amikor… *(… köszörüli a torkát)* Óh, ezer bocsánat, de úgy örülök, hogy Jézusról beszélhetek Nektek. Na de most foglalkozzunk a ti feladatotokkal. Milyen feladatot kaptatok reggel?

**Gyerekek:** …

**János:** Tudja valaki, hogy miért? Hm???? Na jó. Segítek nektek egy kicsit. De csak egy ilyen picikét. *(János megmutatja)* Szóval… Ki volt tegnap Szentmisén?

**Gyerekek:** *(Mindenki jelentkezik.)*

**János:** Nagyon jó. És ki az, aki áldozott? *(Kevesebben teszik fel a kezüket.)* Hát ez érdekes. Ha voltatok Szentmisén miért nem áldoztatok?

**Gyerekek:** Nem gyóntunk, nem voltunk elsőáldozók, régen áldoztunk.

**János:** Nos, igazatok van. Bűnbánat nélkül nem áldozhatunk. Szűz Máriát rám bízta Jézus a kereszten. Efezusban minden nap miséztem neki. Ő minden nap áldozott, sosem volt bűne. Igen ám, nekem viszont annál inkább. Ekkor mindig elszomorodtam. Tudjátok, mit mondott nekem?

**Kisebb testvér:** Ha nincs súlyosabb bűnünk, elég őszintén elimádkozni a bánatimát, és Jézus tisztára mossa a szívünket.

**János:** Pontosan. De ügyes vagy! Legközelebb hozok cukorkát. Voltak azonban, ill. vannak olyan emberek, sőt gyerekek is sokan, akik elhanyagolják a Szentmisét, hazudnak, vagy más súlyos bűnt követnek el. Őnekik is megadatik a lehetőség, hogy őszintén megbánják a bűneiket, de ilyenkor Mise előtt gyónnunk kell. Óriási volt, amikor azt mondta nekünk Jézus - mert mint tudjátok, mi voltunk az első papok -, hogy akinek megbocsájtjuk a bűneit, az bocsánatot nyer, akinek megtartjuk, az nem nyer bocsánatot. El nem tudom mondani Nektek azt az örömet, ami a szívemben volt, valahányszor valakit feloldozhattam bűnei alól, aki őszintén meggyónta bűneit, mert utána újra áldozhatott és Jézus asztalához engedhettem.

**Kisebb testvér:** Jó, jó… De ugye nem mondod komolyan, hogy ilyen mázlista vagy, hogy minden nap együtt vehettél rész Máriával Szentmisén?

**János:** De! Ez komoly! Elképesztően jó érzés volt látni Őt, amikor megáldozik, vagy amikor prédikáltam Neki Isten Igéjét. Olyan ragyogó szemmel hallgatta, mintha Gábriel arkangyal szólt volna hozzá. Ilyenkor egy kicsit elszégyelltem magam, hogy jövök én ahhoz, hogy a Szentírásból felolvassak neki, vagy Jézus tanításait elbeszéljem a Legszentebb Szűznek, hisz én bűnös ember vagyok. Ő mindig nagy figyelemmel hallgatta.

Mint tudjátok, Jézus példabeszédeken keresztül tanított minket. Azért így négyszemközt elárulom, hogy ezek nagy részét nem igazán értettük. Ha ez így volt a Mester elmagyarázta nekünk. Úgy döntöttem, hogy ilyen példabeszédeken és történeteken keresztül segítek Nektek. A mai példabeszédem A tékozló fiú története. Remélem, majd rájöttök, hogy miért ezt választottam. Sssssssssssssss… Ott jönnek. Hallgassátok!

**A tékozló fiú története**

*Jézus jön tanítványaival, majd leülnek a gyerekek elé*

**Péter:** Mester! Mondd, mi lesz azokkal a bűnösökkel, akik készek arra, hogy Mennyei Atyánkhoz forduljanak?

**Jézus:** Mondok nektek egy példabeszédet. Volt egy ember, akinek két fia volt…

Szereplők:

Tékozló fiú, Hű fiú, Atya, Gazda, Szolgák

*Az apa és a két fiú egymással szemben áll.*

**Hű fiú:** Atyám! Kimegyek a mezőre kaszálni. Estére megjövök.

**Atya:** Rendben, fiam. *(Hű fiú elmegy. Atya leül egy asztalhoz és a papírmunkákkal foglalkozik. A Tékozló fiú Atyjához lép.)*

**Tékozló fiú:** Apám, add ki nekem az örökségnek azt a részét, amelyik engem illet. *(Kicsit erőszakosan.)*

**Atya:** *(Lassan a fiára néz, és feláll.)* Ezt jól meggondoltad, fiam?

**T. fiú:** Igen. Kérem a pénzt!

**Atya:** Rendben. Természetesen megkapod. *(Kis dobozból kivesz egy erszényt, odaadja a fiúnak. A fiú elveszi, és szó nélkül elmegy. Az apa leroskad a székre, majd kimegy.)*

*A T. fiú egyik hibából a másikba esik: jelenetek: alkohol, verekedés, szajhák. Majd egyik alkalommal az erszény üres. Valahogy kicseréljük a ruháját egy vászon zsákra. (****Zene****: Lifehouse - Everything)*

**Gazda:** Ha nincs pénzed, menj dolgozni! Lusta dög. *(Belerúg egyet. A T. fiú feltápászkodik és elmegy a gazdához.)*

**T. fiú:** Kérem, adjon munkát. *(Gazda megszánja.)*

**Gazda:** Rendben. Amúgy is szükségem van olyan emberre, aki a tanyán a sertéseket őrzi.

**János:** Itt szeretném megjegyezni, hogy a zsidók tisztátalan állatnak tartották a sertést, viszont jó kereskedelmi cikk volt. Jézus a példabeszédben azt is kifejezi, hogy ez a leggyalázatosabb munka.

**Gazda:** Menj tovább, egyenesen, már el is készítheted a vacsorájukat. Ott vannak a hozzávalók. *(Elkezdi egy edénybe karikázni a répát, zöldséget. Éppen bele akar harapni, amikor jön a gazda.)* Te mit képzelsz magadról, te, te… Mocskos pokolfajzat. Nem ehetsz a sertések étkéből.

**T. fiú:** Nagyon sajnálom…

**Gazda:** Bizony sajnálhatod is. Elő ne forduljon még egyszer! *(Gazda lelép, a T. fiú leül.)*

**T. fiú:** Úgy sajnálom, apám. Vétkeztem az ég ellen és te ellened is. Itt az idő, hogy hazamenjek és a bocsánatáért esedezzem. *(Felkel a földről és elindul)*

*Az apa már messziről meglátja, odarohan és átöleli, majd szembe fordítja magával. T. fiú ekkor kezd beszélni hozzá. Letérdel, és öleli.*

**T. fiú:**  pám, vétkeztem az ég ellen és ellened. Már nem vagyok méltó, hogy a fiadnak nevezz. Annyira sajnálom, hogy fájdalmat okoztam neked. *(Felemeli a fiát, megöleli még egyszer, majd szól a szolgáknak.)*

**Atya:** Hozzátok ide a legdrágább ruhát, és öltöztessétek fel illő öltözékbe! Vezessétek ki a legszebb tehenünket és vágjátok le! Együnk és vigadjunk, ünnepeljünk, táncoljunk, mert fiam hazatért Atyjához. Meghalt és életre kelt, elveszett és megtaláltatott. *(Táncol az egész háza népe. Közben a Hű fiú hazaérkezik a mezőről.)*

**Hű fiú:** *(Látja a táncot, hallja a zenét. Odaszól az egyik szolgának.)* Mi történik itt?

**Szolga 1:** Hazajött az öcséd.

**Szolga 2:** Apád levágatta a legszebb tehenet.

**Szolga 1:** Vigadnak, mert egészségben előkerült.

**Hű fiú:** Mi???? *(Mérgesen.)* Méghogy… *(Atyja meglátja.)*

**Atya:** Gyere be, fiam!

**Hű fiú:** Dehogy megyek! Én itt voltam mindig veled, és szolgálok neked, és szót fogadok neked. Mégsem csináltál nekem ilyen lakomát és ünnepet.

**Atya:** Fiam. Te mindig itt vagy velem, és mindenem a tied. De tudod, hogy az öcséd elment. Megbánta, amit tett. Ezért örülünk és vigadunk. Na… Gyere már. *(Itt megfagynak az emberek.)*

*Megint János folytatja. Jézus és a tanítványok közben néma játék.*

**János:** Ugye, milyen érdekes történet? És Jézus ezt a történetet nem fejezte be. Hogy is fejeződhetne be? Mondjuk így? *(A Hű fiú bemegy. Lejátszódik a történet.)* Vagy így? *(Visszatekerjük a jelenetet. A fiú nem megy be.)* Nehéz döntés. Szerintem minden kérdésben sokat segítettem nektek. Most minden tanítványomat megkérem, azaz Titeket, hogy menjenek a kiscsoportukhoz.

Eszközigény: